<classify> Kwa mujibu wa msemaji wa Ruvu, Masau Bwire kikosi hicho kinaendelea na mazoezi na kinaweza kuondoka kati ya leo au kesho kuelekea Tanga tayari kwa mchezo huo mwishoni mwa wiki.Mchezo ujao una umuhimu kwetu, hatuwezi kuudharau ni sawa na kugombania ubingwa, hivyo ni lazima tujitahidi kuhakikisha tunafanya vizuri na kuondoka na pointi tatu, alisema Bwire.Katika kuelekea kwenye mchezo huo kikosi hicho kitaendelea kuwakosa baadhi ya wachezaji wake ambao waliumia katika michezo ya kirafiki kabla ya kuanza kwa raundi ya nane.Baadhi ya nyota hao ni kipa Abdul Mandingo, Stephano Mwasika, Seif Kijiko na Chagu Chagula.Bwire alisema wachezaji hao bado wako chini ya uangalizi wa daktari na iwapo ataona kuwa wanafaa kucheza katika mchezo huo wataruhusiwa. Ruvu Shooting iko katika nafasi ya nane ikiwa na pointi 11.  <topic>: MICHEZO 